પણ મૂર્ખાઓને ખબર નથી કે, ભગવાન બધું જાણે છે. છતાં શ્રીજીમહારાજ કાંઈ બોલ્યા નહિ, કપટીએ ત્યાં આસન કેવું બનાવ્યું ? ઊંડો ટાંકો છલોછલ તેલથી ભરેલો, તેના ઊપર નાની પાતળી ડાંડરની સરી સરખી રીતે ગોઠવી, તેના ઊપર મખમલનાં સુશોભિત તકિયા, સોનાના તારવાળો સરસ મજાનો ઓછાડ. ભયંકર કાવતરૂં, સ્વામિનારાયણ જેવા બેસશે, તેવા સીધા ટાંકામાં પડશે, પડશે એટલે લોખંડનું ઢાંકણું બંધ કરીને સ્વામિનારાયણને મારી નાખવા. આવો રાજાને દગો કરવો છે.